
FORORD. 



xTensigten med nærværende lille Pjece er den, 
nu da Spørgsmaalet om vore vestindiske Koloniers 
Forhold til Moderlandet vel snart for Alvor maa 
kortime paa Dagsordenen, at yde mit ringe Bidrag til 
Belysning af dette Spørgsmaal, særlig hvad For- 
holdene paa St. Thomas angaar. 

Jeg har nemlig i 36 Aar opholdt mig paa denne 0, og 
i hele denne Tid været knyttet til Administrationen, først 
som konstitueret kongelig Fuldmægtig under Guverne- 
mentet, derefter som Politiassistent og endelig i 24 
Aar som Politimester. Forholdene paa Øen saavel 
som Administrationsforholdene ere mig derfor temmelig 
godt bekendte. Derimod ere Forholdene paa St. Croix 
mig mindre godt bekendte af personlig Erfaring, og 
jeg maa derfor med Hensyn til disse Forhold væsent- 
ligst holde mig til, hvad man gennem Kolonialraads- 
forhandlingerne, Øens Avis, eller paa anden Maade 
har kunnet erfare derom. 

Som det vistnok vil være i Erindring for dem, 
der overhovedet med nogen Interesse følge Forholdene 
paa vore vestindiske Øer, fik min mangeaarige Embeds- 

virksomhed i Koloniernes Tjeneste i indeværende Aar 
en temmelig brat Afslutning, idet jeg med faa Dages 
Varsel afskedigedes fra min Stilling som Politimester 
paa St. Thomas fra og med 31te Maj d. A. at regne. 
Selvfølgelig vilde det ikke være uden Værd for mig, om 
jeg var i Stand til overfor de Mange, der ved min 
Afsked har ydet mig Beviser paa deres Sympati, at 
give en fuldstændig og detailleret Forklaring om 
Sammenhængen hermed. Naar jeg alligevel maa give 
Afkald herpaa, skyldes dette alene Hensynet til, at 
jeg for at gøre den hele Sammenhæng fuldt for- 
staaelig for Publikum i alle Enkeltheder, nødvendig 
maatte have Adgang til at offentliggøre en Række 
tjenstlige Skrivelser vekslede imellem Finantsministeriet, 
Guvernør Hedemann og mig, eller dog til i Enkelt- 
hederne at referere disse Skrivelsers Indhold. En 
Offentliggørelse eller et Referat af disse Skrivelser, 
foretaget uden vedkommende Myndigheds Tilladelse 

— og saadan Tilladelse har jeg ikke kunnet opnaa 

— vilde muligen kunne paadrage mig Tiltale og 
Straf for uberettiget Aabenbarelse af Forhold, mit 
tidligere Embede vedrørende, og ingen vil sikkert for- 
tænke mig i, om jeg, nu i en Alder af 64 Aar, efter 
en mere end 30aarig Embedsvirksomhed, maa ønske 
ikke at udsætte mig for nogen saadan Konflikt. Saa 
meget anser jeg mig dog berettiget til uden Indiskretion 
at udtale, at Grunden til min Afskedigelse var et 
heftigt Sammenstød af personlig Art imellem Øens 
nye Guvernør, Hr. v. Hedemann, hidtil tjenst- 
gørende Kaptajn i Ingeniørkorpset, og mig. 

At sige om Guvernør Hedemann at han i frem- 
trædende Grad savner Evne til med sikker Takt og 
Korrekthed at repræsentere den høje Myndighed, med 
hvilken han som Guvernør er beklædt, vilde sikkert 
ikke være rigtigt. Derimod er det næppe nogen 
Hemmelighed, at blandt de personlige Kvalifikationer, 
der kan forudsættes at have foranlediget Hr. Hede- 
manns Kaldelse til Embedet som Øernes Guvernør, 
er hans Takt og Repræsentationsevne ikke dem, man 
i Vestindien vurderer højst. 

En Sag af saare underordnet Betydning afsted- 
kom en Dissens imellem Guvernøren og mig. Den 
franske Konsul paa St. Thomas skulde, da han 
ønskede at tiltræde en kortvarig Rejse til Martinique, 
overensstemmende med de paa vore vestindiske Øer 
gældende Regler løse Pas til sig og sin Familie. 
Saadant Pas løses paa Politikamret. Guvernøren 
mente nn, at jeg ved denne Lejlighed havde udvist 
en ikke berettiget Imødekommen overfor Konsulen 
med Hens)^! til den Form, under hvilken Pasløsningen 
ifølge Konsulens Ønsker var foregaaet. Da den Med- 
delelse, som Guvernøren herom lod mig tilgaa, 
forekom mig lidet heldig i Form og derhos syntes 
mig at røbe en paafaldende Mangel paa Kendskab til 
selve Sagen og de herom gældende Bestemmelser, 
svarede jeg overensstemmende hermed. Efterat der 
om Spørgsmaalet var vekslet en Række Skrivelser 
imellem Guvernementet og mig, modtog jeg en Dag 
ved en menig Soldat af Garnisonen mundtlig Til- 



sigelse til i Løbet af en Timestid at indfinde mig hos 
Guvernøren i hans Kontor. 

En saadan Meddelelsesform i tjenstlige Anliggender 
imellem Guvernementet og Politimesteren stemmer lidet 
med gammel Skik og Sædvane fra tidligere Tid. 
Naar Guvernøren ønsker ved mundtlig Kommunikation 
uden personlig Henvendelse at gøre Politimesteren en 
Meddelelse, har saadant altid tidligere plejet at fore- 
gaa ved Guvernørens Adjudant. Jeg kunde derfor 
kun opfatte det som en fuldstændig Afvigelse fra til- 
vante Høflighedsformer, naar Guvernøren ved denne 
Lejlighed lod mig tilsige ved en menig Soldat. Paa- 
virket af denne min Opfattelse indfandt jeg mig hos 
Guvernøren. Hr. v. Hedemann tog Anledning til 
mundtlig at gentage den Kritik af min Optræden i 
Passpørgsmaalet overfor den franske Konsul, som han 
i sine Skrivelser havde gjort gældende, kun i endnu 
stærkere og mere aggressive Udtryk. Jeg for mit Ved- 
kommende undlod ikke at give Svar paa Tiltale, 
hvilket foranledigede Guvernøren til at erklære, at 
han vilde gøre Indberetning til Ministeriet om det 
saaledes passerede Sammenstød og give Ministeriet 
Valget imellem enten at beholde ham og afskedige 
mig eller omvendt. Indberetningen afgik, og Mini- 
steriet valgte den Afgørelse at foranledige mig af- 
skediget — dog i Naade og med Pension. 

En yderligere Fordybelse i Emnet skal jeg 
undgaa. 

Kun føler jeg Trang til at takke alle dem paa 
St. Thomas, der saavel inden min Afrejse fra Øen 



som efter min Hjemkomst hertil, har villet glæde mig 
og lagt deres Sympati for mig for Dagen saavel ved 
en Adresse som ved smagfulde og værdifulde Hæders- 
gaver. Er jeg end bleven dybt saaret ved den 
krænkende Maade, hvorpaa Regeringen har behandlet 
mig, ved i en Alder af kun 64 Aar og fuldstændig aands- 
og legemsfrisk at rive mig ud af en Virksomhed, jeg 
havde ofret al min Tid og Kraft, og sætte mig paa 
Pensionslisten, saa har det dog været mig en Trøst 
at vide min Virksomhed paaskønnet af den Befolk- 
ning, jeg var bleven sat til at virke blandt. Alle, 
høje og lave, hvide og sorte, have kappedes om at 
lægge deres Deltagelse for mig for Dagen, og mange 
ere de Beviser paa Hengivenhed og Deltagelse jeg 
inden min Afrejse fra Øen modtog af dens Befolkning. 
Selv uden saadanne Beviser vilde den skønne 0, 
hvor jeg har tilbragt de bedste Aar af mit Liv, altid 
være bleven mig kær, men dobbelt kær er den 
mig nu, og mine bedste Ønsker skulle altid følge 
St. Thomas og dens elskværdige Beboere. 



Kjøbenhavn i December 1895. 



H. M. W. Fischer. 



Vore vestindiske Øer kunne som bekendt ikke 
gøre Krav paa synderlig Opmærksomhed fra Moder- 
landets Side, og selv Rigsdagens Medlemmer, der dog 
paa Grund af den finansielle Byrde Øerne i de 
senere Aar har været for Moderlandet, en Gang 
aarlig maa beskæftige sig med dem, synes kun at 
have ringe Interesse ' for dem, og naar et Par Taler 
er blevne holdte og Finansministeren har lovet 
at ville stræbe hen til en Forøgelse af Øernes Ind- 
tægter og en Formindskelse af deres Udgifter, be- 
graves Sagen i et Udvalg, der sjeldent lader høre fra 
sig, og høres der fra det, saa sker det gerne paa et 
saa sent Stadium af Samlingen, at der ikke bliver Tid 
til en indgaaende Forhandling om Øernes Anliggender. 
Denne Mangel paa Interesse for Øerne, maa vel for 
en Del tilskrives den Omstændighed, at Tilknytnings- 
punkterne imellem Øerne, hvor saavel Sproget som 
Sæder og Skikke ere forskellige fra Moderlandets, og 
Moderlandets ere saa faa, men dernæst bærer ogsaa 
Pressen sin Andel af Skylden derfor, idet Moder- 
landets Presse sjældent eller aldrig beskæftiger sig 



med Øernes Anliggender, og kun naar en eller anden 
opsigtsvækkende Begivenhed, som et lille Oprør, et 
Jordskælv eller en Orkan indtræffer, bringes Øernes 
Eksistens i Publikum Erindring. For den danske 
Presses Vedkommende er dette dog forklarligt nok, 
eftersom den ingen Hjælp kan vente sig af den lokale 
Presse, og Øerne ere for smaa til, at det kan betale 
sig at holde en fast Korrespondent sammesteds; men 
den lokale Presse er at dadle, thi den indskrænker sig 
til at være Avertissements- og Nyhedsblade, og den 
drøfter sjældent eller aldrig lokale Anliggender eller 
Anliggender, der kunne være af Interesse for Øerne. 

Disses Administration og den Maade, hvorpaa 
Administrationen ledes, drister den sig ikke til at 
drøfte, noget der for en Del maa tilskrives den Om- 
stændighed, at Redaktørerne paa en eller anden Maade 
ere afhængige af Guvernementet og derfor ikke tør 
indlade sig paa at kritisere samme eller tilstede andre 
at gøre det i deres Blade. 

Paa Set. Croix udgaar Bladet »Set. Croix Avis« 
2 Gange ugentlig, men dets Redaktør, konst. Skole- 
inspektør Quinn, staar som Embedsmand i Afhængig- 
hedsforhold til Guvernementet og maa derfor vogte 
sig for at øve nogen Kritik over samme. Derimod 
har han ikke saa sjældent i sit Blad taget Del i 
Diskussionen om Øens Industri og Sukkerdyrkning og 
ydet gode Bidrag til Belysning af disse for Øernes 
Eksistens saa vigtige Spørgsmaal. Paa Set. Thomas 
udgaar Bladet »Set. Thomæ Tidende« ligeledes 2 
Gange ugentlig, men dette Blad har i Aaringer ikke 



rfraArt Øct)» Anliggcoåa elJer / 
»^ nwJmJndre kan det vert«, at Kadet vil gore det 
nu f^lkr tilrtedc andre Adgai« tH at gere det i dets 
S[Ælf«r, cfterat dels Redaktion ct gaaet o%icr i Hzadenie 
jM sn Mafld, Apotbdter V- Riise, der er Ungdoms- 
ven a/" og beslægtet med Gtivcraor Hedemann. 
I«vrJ(ft er denne Redaktion en L'lovUgbed, tin Loven 
kræver, at Redaktøren af ea Avis har Bof^erskab som 
lUHftryMier og: Bevilling som Redaktor. Apotbeker 
Hu»e har ingen af Delene og arbejder som Redaktør 
fXf Kogtrykker paa en ham dertil af Guvemementet i 
forrige Aar uden Gebyrs Erlæggelse medddt skrifdig 
l'illadelK. Vel hedder det sig, at det er paa den 
tidlieerc. ved Døden afgaaede Redaktør Wallø's 
umyndige Bøn« Vegne, at han bestyrer Bogbykkeriet 
— D-A^v^ionen af Avisen, men ogsaa dette er en 
, thi kun en næringsdrivendes Enke kan 
n fortsætte sin afdøde Ægtefælles Bedrift 
Jorgerskab og Bevilling. 
;eligt er det imidlertid, at Interessen for 
saa ringe og Ubekendtskabet til de virke- 
Id paa Øerne saa stor i Moderlandet, som 
r, og ønskeligt, meget ønskeligt vilde det 
iet paa en eller anden Maade maatte kunne 
'ække og vedligeholde Interessen for disse, 
længe de ere saa afhængige af Moder- 
1 de nu ere, og saalænge Moderlandet maa 
spæde til forat holde Øerne oppe. Lykkes 
kke Interesse for Øerne, saa tror jeg, at 
Spørgsmaal, der bør tages op til alvorlig 

Drøftdse, er Spørgsmaalet, om Øernes Adøiinistration 
er, som den bør være, (^ om den ikke maatte kunne 
ordnes paa en Maade, der baade blev hddigore for 
Oeme <^ mindre bekostelig for Moderlandet. 

J^ tror, at dette lader sig gøre, og jeg tror, at 
en Administation, ordnet paa den Maade, j^ har 
tænkt mig, maatte kunne virke til Gavn for Øone 
paa en ganske anden Maade end den nuværende, der 
ikke særlig er knyttet til n<^en af Øerne og som det, 
saavel paa Grund af disses vidt forskellige Interesser 
(den ene udelukkende agerdyrkende, den anden handels- 
og sldbsEsuldrivende), som ogsaa paa Grund af den 
idelige Veksel i Guvemørstillingen, aldrig lykkes ret 
at sætte sig ind i Forholdene paa Øerne og bedømme 
disse rigtig. I tidligere Tid, hvor alt gik sin rolige 
Gang, var det maaskeaf mindre Vigtighed, om Guver- 
nøren satte sig nøje ind i saavel Agerdyrknii^- som 
Handels- c^ Skibsfartsforhold, men nuomstunder, hvor 
øerne gennemgaa en Krisis. der kan bUve skæbne- 
svanger for dem, er det af højeste Vigtighed, at Be- 
styrelsen kender sin Opgave og forstaar at løse den. 

Paa Set. Croix trues Sukkeravlen af de lave 
Priser, der umuliggør det for Planterne at drive Plan- 
tagerne uden Tab, og skulde saadanne Priser, som de 
iaar kun have kunnet opnaa for deres Sukker, ca. 
1Y2 Cents pr. Pund, holde sig, saa maa Sukkeravlen 
opgives og erstattes med et andet Produkt. Man har 
i saa Henseende kastet sine Øjne enten paa Kaffe, 
Kakao eller Tobak, men hvilket af disse Produkter 
man end vælger, og særlig da det første, der vel har 

de største Chancer for sig, vil der kræves en Udlægs- 
og Driftskapital dertil, som de fleste Ejendomsbesiddere 
ikke ere i Besiddelse af, og som de derfor maa se 
hen til Staten om. Sagen har været paa Bane i 
Plantermøder, og Set. Croix Avis har ydet gode Bi- 
drag til Belysning af Spørgsmaalet , men Guverne- 
mentet har ikke deltaget i Diskussionen, og ingen 
kender dets eller Regeringens Stilling til Sagen, der 
dog er af vidtrækkende Betydning for den herlige 0, 
der ellers frembyder saa mange Betingelser for en 
lykkelig Tilværelse og sikkert ogsaa maa kunne føres 
en saadan imøde, naar Sagen blot gribes rigtig an. 

Paa Set. Thomas maa Handelen, der tidligere var 
Øens Hovederhvervskilde, anses tabt, efterat den for- 
øgede Dampskibsfart har sat alle større vestindiske 
Øer i en saa hurtig og regelmæssig Forbindelse med Eu- 
ropa og Nord-Amerika, at man selv kan forskrive 
sine Varer fra disse Steder uden Set. Thomas som 
Mellemled. Skibsfarten er derefter det eneste, der er 
blevet tilbage for Set. Thomas, men ogsaa den har 
aftaget betydeligt, efterat Skibene ved Hjælp af Tele- 
grafen kunne paa Rejsen faa Underretning om, hvor 
Fragter ere at opnaa, og saaledes ikke behøve Set. 
Thomas som Anløbssted for at faa den fornødne Op- 
lysning i saa Henseende eller for at komme i For- 
bindelse med deres Rhedere. Endnu benyttes Set. 
Thomas dog som Anløbssted, navnlig af skandinaviske 
Skibe, og hertil bidrager ikke lidet dens udmærkede 
Havn, dens gunstige geografiske Beliggenhed og den 
Omstændighed, at Skibene her kunne blive forsynede 

med alt, hvad de behøve til Rejsens Fortsættelse, og 
at de ved Hjælp af dens Dokker og gode Skibs- 
værfter kunne blive eftersete og istandsatte, om de 
maatte trænge til Eftersyn og Istandsættelse. Be- 
tingelsen for, at Set. Thomas kan bevare sit Renommé 
som god Anløbs- og Nødhavn, er imidlertid, at Havnen 
holdes i god Stand, og at Skibsafgifterne gøres saa 
læmpelige som muligt. I førstnævnte Henseende vilde 
det vistnok være ønskeligt, om en Opmudring af 
Havnen fandt Sted, og det tillige blev taget under 
alvorlig Overvejelse, om der ikke maatte kunne gøres 
noget til at sikre Havnen mod de Ødelæggelser, 
stærke Storme og dermed følgende sydlige Grundsøer 
foranledige saavel paa Skibene i Havnen som paa 
Værfterne langs med denne. Det er mig bekendt, at 
afdøde Guvernør Garde omgikkes med en Plan om 
Opførelse af en Dæmning eller Bølgebryder fra den 
østlige Side af Havnen til den saakaldte »Prins Ruperts 
Klippe« henimod Midten af Indløbet, men hans paa- 
følgende Afgang fra Embedet forhindrede Fremkomsten 
af denne Plan. Hans Efterfølger, Oberst Arendrup, 
skal ligeledes have omgaaedes med en saadan Plan, 
men om den nogensinde traadte ud i Handling eller 
fremkom i Form af Forslag vides ikke. En Op- 
mudring af Havnen har ikke fundet Sted siden 1864, 
da Regeringen lod en saadan foretage for Statens 
Regning og samtidig lod foretage nogle Klippe- 
sprængninger i Havnens vestlige Del, der i sanitær 
Henseende have været et ubetaleligt Gode, idet den 
derved tilvejebragte Kanal har fremkaldt en Strøm- 

ning, der har haft en forfriskende Indflydelse paa det 
tidligere temmelig stillestaaende Vand i denne Del af 
Havnen og derved atter gavnet Sundhedstilstanden 
paa dette Sted. Denne Kanal, der er tilvejebragt ved 
Sprængning af en Koralklippe, som afspærrede Havnen 
fra det udenfor liggende aabne Hav, vil imidlertid 
kunne trænge til en Udvidelse, hvis Tilvejebringelse 
næppe vilde kunne foraarsage nogen betydeligere 
Udgift. 

Hvad Skibsafgifterne angaa, da ere disse vel ikke 
betydelige, navnlig efterat man for nogle Aar siden 
besluttede sig til at ophæve Fyrafgiften, men de ere 
dog for Skibe, der bringe Ladning, navnlig Kul, til 
Set. Thomas, betydelige nok, til at de store Dampskibs- 
kompagnier, der endnu have Station paa Set. Thomas, 
kunne falde paa at sætte Spørgsmaalet om Forlæggelse 
af Stationen til en af Naboøerne, hvor man byder 
Fritagelse for Afgiften af Kul til Skibsforbrug, saavel- 
som ogsaa byder andre Lettelser, under alvorlig Over- 
vejelse. Endnu er Set. Thomas Hovedstationen for 
det store tyske Dampskibskompagni »Hamburg-Ameri- 
kanische Packetfart Gesellschaft«s Skibe, der saavel 
paa Grund af, at de forsyne sig med Kul paa Stedet, 
hvor de have betydelige Kuloplag, som ogsaa fordi de 
her tage Fyrbødere til Rundrejsen, sætte betydelige 
Beløb i Cirkulation. 

Det samme er Tilfældet med det store franske 
Dampskibsselskab »Compagnie Générale Transatlan- 
tique«, der tillige ved sin betydelige Passagertrafik 
giver Stedet en ikke ganske ubetydelig Indtægt. Af 

andre Dampskibsselskaber er der kun faa, hvis Skibe 
gøre et længere Ophold paa Set. Thomas og forsyne 
sig med Kul sammesteds, dog tales der nu om Gen- 
oprettelse af en amerikansk Dampskibslinie mellem 
New York og Brasilien med Set. Thomas som An- 
løbssted og Kulstation paa Rejsen mellem disse Steder, 
og skulde denne Plan blive til Virkelighed, da har 
Set. Thomas Grund til at glæde sig, thi af Erfaring 
vides det, at en Dampskibsfart af denne Art altid er 
indbringende for Øen. Betingelsen for, at Set. Thomas 
vedblivende kan være Hovedstation eller Anløbssted 
for disse Dampskibskompagniers Skibe, er imidlertid, 
at Havnen holdes i god Stand, og at der iøvrigt gøres, 
hvad der kan gøres i Retning af Lempelser med Hen- 
syn til Told og Skibsafgifter. Dette er saa meget 
vigtigere, som flere af Naboøerne stræbe hen til at 
gøre Set. Thomas Rangen stridig, og næst en Ud- 
bedring af deres Havneforhold, der dog aldrig ville 
kunne komme til at konkurrere med Set. Thomas's 
Havn, tillige indrømme alle mulige Lettelser, saavel 
med Hensyn til Told- og Skibsafgifter, som ogsaa i 
andre Retninger. Det hedder sig endogsaa, at man 
i Puertorico, med den Mulighed for Øje under en 
Gennemførelse af Panamakanalprojektet at trække 
Skibsfarten over Atlanterhavet paa Hen- og Tilbage- 
rejsen fra denne Kanal, til sig, tænker paa at gøre 
Havnen ved Hovedstaden San Juan til en Frihavn. 
Selv om dette Projekt ikke skulde blive til noget, 
eller den paabegyndte Udbedring af Havnen, hvortil 
Adgangen navnlig om Natten endnu er meget vanske- 

lig, ikke, med Spaniernes sædvanlige Langsomhed i 
Bevægelsen, skulde blive gennemført i en nær Frem- 
tid, saa er Faren for, at saadant kan ske, og Skibsfarten 
blive trukken fra Set. Thomas til San Juan, altid til- 
stede. San Juan har da tillige den Fordel over Set. 
Thomas, at den ligger paa en stor producerende 0, 
hvor en livlig Omsætning og en betydelig Ind- og 
Udførsel finder Sted. Det gælder derfor for Set. 
Thomas om, saavidt muligt at udnytte de Fordele, 
dens udmærkede Havn og heldige geografiske Be- 
liggenhed frembyder, og at konkurrere heldigt med 
dens rivaliserende Naboer, deriblandt ikke mindst de 
engelske Øer »Barbados« og »Set. Lucia«, hvilke Øer, 
og navnlig den sidste, der ved den engelske Re- 
gerings Hjælp nu har faaet sig en Havn, stræbe og 
ikke uden Held at gøre Set. Thomas Rangen stridig 
og trække Skibsfarten, særlig Dampskibsfarten mellem 
de vestindiske Øer og Syd- og Nordamerika, til sig. 
Dette er for en Del lykkedes Set. Lucia, hvor Damp- 
skibene kunne kuUe billigere end paa Set. Thomas, 
og faar den nu, som der tales om, en Tørdok, hvor 
de største Skibe kunne gaa i Dok, bliver den en 
endnu farligere Konkurrent for Set. Thomas, der kun 
har en lille Tørdok og en Flydedok, som vel arbejder 
godt og ledes dygtigt, men som dog ikke kan optage 
store Skibe eller Skibe paa synderlig mere end 3000 
Tons Drægtighed. 

Gaar jeg derefter over til Spørgsmaalet om Øernes 
Administration, da tror jeg, at denne, foruden som alt 
omtalt uheldig ved den idelige Veksel i Guvernør- 

stillingen, er altfor bekostelig, især hvad Overadmini- 
strationen angaar, og at den heller ikke er heldig ordnet. 
Jeg tror, at Bestræbelserne bør gaa ud paa saa meget 
som mulig at knytte Embedsmændene til Øerne, saa- 
ledes at deres og Øernes Interesser falde sammen, men 
dette Maal naas ikke ad den Vej, man nu synes at 
ville slaa ind paa, nemlig paa en enkelt Undtagelse 
nær at reducere Lønningerne saa meget, at Embeds- 
mændene nødes til at betragte Opholdet paa Øerne 
som et Gennemgangsstadium, det gælder om hurtigst 
muligt at faa overstaaet for derefter at kunne trække 
sig tilbage til et Embede i Moderlandet. Paa den 
Maade bliver Embedsmanden en fremmed paa Øerne, 
og som saadan betragtes han af Befolkningen, der 
aldrig lærer at sSette Pris paa ham, han være iøvrigt 
nok saa retsindet og dygtig han være vil, og den 
Vekselvirkning og det Tillidsforhold, der helst bør 
være mellem Embedsstanden eg Befolkningen, kommer 
aldrig ret tilstede. Min Mening er derfor, at man bør 
lønne Embedsmændene saa rundelig, at disse ikke føle 
sig fristede til at ombytte deres Embedsstilling med 
et Embede i Moderlandet; men at man paa den anden 
Side heller ikke bør have et større Antal Embedsmænd 
end absolut nødvendig, saa at Embedsmanden kan 
have sin Tid fuldt optagen af sin Embedsgerning. 
Dette er maaske ikke ganske Tilfældet nu, og umuligt 
er det ikke, at Indskrænkninger maatte kunne foretages 
blandt det til enkelte Embeder hørende Kontorper- 
sonale, saaledes at Embedsmanden blev nødsaget til 
at udføre noget af det Arbejde, han nu overlader til 

sin Medhjælp. Det gaar naturligvis ikke an ved Talen 
om Lønninger til Embedsmænd i Vestindien at gøre^ 
som saamange gør herhjemme, simpelthen omsætte 
vestindiske Dollars til Kroner, saaledes at en Dollar 
bliver ca. 4 Kroner og har samme Værdi i Vestindien, 
som disse i Moderlandet. Opholdet i Vestindien er 
ikke billigt, og naar dertil kommer de Afsavn, man i 
mange Retninger maa lide. Omkostningerne ved Børns 
Underhold og Opdragelse i Moderlandet, naar der 
hører Børn til Familien, den nødvendige Rejse nu og 
da til Moderlandet, der kræves enten af Helbreds- 
hensyn eller for at bevare den aandelige og legemlige 
Spænstighed, der er nødvendig til Røgtelse af sit Kald 
paa en forsvarlig Maade, saa vil det kunne forstaas, 
at der maa en nogenlunde rundelig Lønning til, forat 
en Embedsmand i Vestindien skal kunne føle sig til- 
freds i sin Stilling og ikke ønske denne ombyttet med 
en Embedsstilling i Moderlandet. En Lønning af 
3000 Dollars aarlig for ethvert højere Embede, hvor- 
med der er forbunden Ansvar, og hvortil der er henlagt 
betydeligere Oppebørsler, anser jeg for det Minimums- 
beløb, der bør gaas til, og den Tendens til at sætte 
disse Lønninger til højst 2400 Dollars, der nu synes 
at skulle være den raadende, anser jeg for lidet heldige 
om man ønsker at bevare en frit stillet, til Øerne 
knyttet hæderlig Embedsstand. 

Jeg skal ikke her gaa nærmere ind paa, hvilke 
Reduktioner der efter min Mening maatte kunne fore- 
tages i de forskellige Administrationsgrene, thi dette 
vilde kun unødvendig vidtløftiggøre Pjecen, men umuligt 

anser jeg det ilcke for at være, at man ved en for- 
nuftig . Ordning af Administrationen paa St. Thomas 
maatte kunne indvinde en Besparelse af mindst 20 a 
30,0CX) Dollars aarlig. Derimod skal jeg fremsætte 
min Formening om, hvorledes Overadministrationen 
maatte kunne ordnes paa en mere hensigtssvarende og 
tillige langt mindre bekostelig Maade end Tilfældet er 
for Tiden. Istedetfor en Guvernør, jder med Lønning, 
Taffelpenge, Rejseudgifter, fri Bolig paa begge Øer 
Set. Thomas og Set. Croix og endelig en Adjutant, 
der er til hans personlige Disposition og derfor ingen 
Tjeneste gør i Hærstyrken, hvisaarsag en Officer mere 
udkræves til Tjenesten i denne, nu koster Kolonierne 
eller vel rettere Staten mindst 12,000 Dollars aarlig, 
kunde man have en Overøvrighedsperson, man kalde 
ham Præsident, Administrator eller hvad man vil, paa 
hver af Øerne Set. Thomas med Set. Jan derunder 
indbefattet, og Set. Croix. En saadan Overøvrigheds- 
person kunde passende lønnes med f. Eks. 4000 Dol- 
lars, og paa Set. Thomas med et Tillæg af fra 500 
til 1000 Dollars til Repræsentationsudgifter ved frem- 
mede Orlogsmænds eller fremragende Personligheders 
Tilstedeværelse paa Øen. Navnlig fremmede Orlogs- 
mænds Tilstedeværelse spiller en vigtig Rolle for Øen, 
idet betydelige Beløb sættes i Cirkulation af disse 
under deres Ophold i Havnen, men til Gengæld vente 
de ogsaa, at der fra Autoriteternes Side vises dem 
nogen Opmærksomhed, og at navnlig Guvernøren gør 
Fester for dem. De ere saa vante til en saadan Op- 
mærksomhed, at de endog af den Grund fortrinsvis 

Søge Set. Thomas' Havn, selv om de høre til en Nation, 
der har Øer i Vestindien. Disse Overøvrighedsper- 
soner skulde da, uafhængige af hinanden, men sam- 
virkende, hvor fælles Interesser krævede det, forestaa 
hver sin Overøvrighedskreds, dog saaledes, at naar 
Sygdom eller Dgdsfald indtraf i Embedet, den anden 
da midlertidig o\iertog Bestyrelsen af samme. En saa- 
dan Ordning af^Overadministrationen vilde unødven- 
diggøre de nuværende 2de Guvernementssekretærposter 
og en Besparelse* af mellem 6 og 7000 Dollars vilde 
ved Inddragelsen af disse temmelig overflødige Stil- 
linger, der lønnes med 2800 stigende , til 3100 Dollars 
aarlig, foruden endda paa Set. Thomas et Ekstratillæg 
af 200 Dollars, kunne opnaas. Naar jeg allerede nu 
kalder disse Stillinger overflødige, saa er dette forsaa- 
vidt velbegrundet, som det er en bekendt Sag i Vest- 
indien, at der ikke i Sekretariaterne, ialfald ikke paa 
Set. Thomas, er tilstrækkelig Beskæftigelse for det 
Personale, der er ansat sammesteds. I hvert af Sekre- 
tariaterne findes ansat foruden en Sekretær, 2 konge- 
lige Fuldmægtige og det nødvendige Skriverpersonale. 
Er nu Sekretæren en arbejdsdygtig Mand, saa er der 
liden eller ingen Beskæftigelse for Fuldmægtigene, og 
er det modsatte Tilfældet, saa bliver det Fuldmægtigene, 
der udføre det Arbejde, Sekretæren ellers skulde ud- 
føre. Ved den af mig foreslaaede Ordning, vilde ved- 
kommende Overøvrighedsperson, der naturligvis maatte 
tage sin Del af Arbejdet, støttet af 2 juridisk dannede 
Mænd som Fuldmægtige, med Lethed kunne over- 
komme samme, og endda, naar saadant udkrævedes. 

kunne afse en af sine Fuldmægtige til Konstitution i 
et Embede, naar dette nødvendiggjordes, enten ved 
Embedsmandens Død eller ved hans Bortrejse eller 
paa anden Maade. De nuværende kongelige Fuld- 
mægtige lønnes hver med 1200 Dollars aarlig for- 
uden Alderstillæg, men muligen burde den ældste i 
hvert af Sekretariaterne, som den, hvem Ansvaret for 
Arbejdets forsvarlige Udførelse kom til at paahvile, 
have et lille Ekstratillæg til Lønningen og gives en 
anden Benævnelse end Fuldmægtig, maaske kaldes 
f. Eks. Ekspeditionssekretær, derved antydende hans 
Stillings Beskaffenhed. 

En Ordning af Overadministrationen i den her 
antydede Retning, tror jeg, vilde vinde Bifald paa 
Øerne og i Længden vise sig baade hensigtssvarende 
og mindre bekostelig end den nuværende, der mindst 
koster sine 25000 Dollars aarlig, medens den af mig 
foreslaaede Ordning næppe vilde medføre en aarlig 
Udgift af mere end henved 16000 Dollars, altsaa en 
Besparelse af henved 9000 Dollars aarlig. At man 
heller ikke er fremmed for Tanken om Ophævelse af 
den nuværende Guvernørpost kom til Orde i et Møde 
af Kolonialraadet paa Set. Croix den 1 1 Marts dette 
Aar, hvor 4. Medlem for Frederikssteds Landdistrikt, 
Mc. Donald, under Budgetbehandlingen udtalte, at 
Administrationen af Øen var altfor bekostelig, og at 
man blandt andet godt kunde undvære en Guvernør 
og nøjes med en Guvernementssekretær som den 
man nu havde. Et andet folkevalgt Medlem af For- 
samlingen, Lanney, fremhævede i samme Møde den 

iihyre bekostelige Maade, hvorpaa vore vestindiske 
Øer bestyredes, sammenlignet med den Maade, hvor- 
paa de engelske Øer i Vestindien bestyres. Medens 
saaledes efter hans Sigende Set. Croix med en Be- 
folkning af 18000 koster 240000 Dollars aarlig at 
bestyre, koster St. Kitts, Navis og Anguilla med en 
Befolkning af tilsammen 47652 kun 262000 Dollars, 
Set, Lucia med en Befolkning af 42708 kun 246000 
Dollarts, Set. Vincent med en Befolkning af 41000 kun 
147000 Dollars og Antigua og Barbada med en Be- 
folkning af 36000, 254000 Dollars aarlig at bestyre. 
Jeg skal lade disse Tal staa for hans Regning, men 
selv om man ikke glemmer, at den engelske Regering 
selv lønner sine Guvernører eller Administratorer paa 
Øerne, og at der intet Militær findes paa disse, idet 
Retssikkerheden opretholdes af en betydelig, af 
engelske Orlogsmænd, der til Stadighed opholde sig 
ved Øerne, støttet Politistyrke, saa bliver dog Mis- 
forholdet mellem disse og vore Øers Administrations- 
udgifter, hvoraf Set Thomas med en Befolkning af 
henved 12000 kræver 1 74000 Dollars aarlig, indlysende. 
Er man nu enig med mig i, at Bestyrelsen af 
Øerne, som den nu er, er for bekostelig, og kan man 
ikke paavise Midler, hvorved Øerne kunne bringes til 
at staa paa egne Ben eller ialfald med et ringe Tilskud 
fra Statens Side leve deres eget Liv, saa tror jeg ogsaa, 
at man bør være enig i ikke at drømme Drømmen fra 
1863 om finansiel Selvstændighed for Kolonierne om 
igen og give disse en delvis finansiel Selvstændighed, 
saaledes som det Rigsdagen sidst forelagte Udkast til 



23 

en Forandring i Kolonialloven tilsigter. Det vilde 
meget snart vise sig, at de Kommunerne tiltænkte 
Indtægter ikke vilde tilstrække til Dækning af de 
Udgifter, Kommunerne skulde paatage sig, og man 
vilde da akkurat være lige saa vidt, som man nu er, 
nemlig at Staten, der dog ikke vilde kunne frasige 
sig sin Forpligtelse til at sørge for Administrationens 
ordentlige Gang og Sikring af Liv og Ejendom paa 
Øerne, maatte træde hjælpende til, og tilskyde det 
manglende. Jeg tror derfor, at man under de nu- 
værende triste Forhold paa Øerne kun har et at gøre, 
og det er at lade Moderlandets Regering igen umiddel- 
bart overtage Øernes Bestyrelse og forvalte disses 
Finanser, som en Del af Monarkiets, saaledes at 
Øernes Budgetter optoges paa den aarlige Finantslov 
og undergaves Rigsdagens Bevillingsmyndighed. Øernes 
nuværende delvis lovgivende Forsamling skulde da 
reduceres til en raadgivende Forsamling, hvem Lejlig- 
hed dog gaves til at udtale sig saavel om det aarlige 
Budgetudkast, forinden dette optoges paa Finans- 
loven, som om andre Lovududkast Kolonierne ved- 
rørende, og som tillige maatte have Ret til at udtale 
sig om Administrationens Gang og fremføre eventuelle 
Klager for Moderlandets Regering. Skulde det Til- 
fælde indtræffe, at Regering og Rigsdag ikke maatte 
kunne enes om en eller anden Foranstaltning Øerne 
vedrørende, og var Spørgsmaalet iøvrigt af tilstrækkelig 
Betydning til et saadant Skridt, vilde intet kunne 
være til Hinder for, at man udsendte en Delegeret til 
Øerne, for at han paa Stedet kunde sætte sig ind i 

samme og derefter afgive sin Betænkning derover. 
Med et Ophold paa Øerne af henved 3 Uger vilde 
han kunne være hjemme igen i Løbet af et Par 
Maaneder, og han vilde saaledes kunne være hjemme 
tidsnok til at afgive sin Betænkning inden Rigsdagens 
Slutning, forudsat da at han kom til at afgaa paa et 
tidligt Stadium af Rigsdagssamlingen. 

En lignende Vej, tror jeg, man bør gaa nu, om 
man vil komme til Klarhed over Forholdene paa 
Øerne. Man bør gøre som Regeringen gjorde i 1871 
efter Guvernør Birchs Død, afsende en overordentlig, 
af en Privatsekretær ledsaget R^eringskommissær til 
Øerne og lade ham midlertidig overtage disses Be- 
styrelse samt derefter afvente hans Forslag om Øernes 
Administration og om, hvad der kan gores for at 
holde Øerne oven Vande og hjælpe dem fremad. 
Er man heldig i sit Valg af en saadan Mand, som 
man var i 1871, saa vil det snart vise sig, at Foran- 
staltningen vil være til Gavn saavel for Moderlandet 
som for Øerne, thi man vil da faa en uhildet Frem- 
stilling, der kan danne Basis for alle fremtidige For- 
handlinger om Sagen. Hvervet vil ikke være saa 
vanskeligt for en saadan Mand hvad Administrationen 
angaar, thi han vil ingen Uregelmasssigheder finde, og^ 
han vil finde en hæderlig Embedsstand, der vil kunne 
yde ham god Hjælp ved Spørgsmaalet om Admini- 
strationens Omordning; derimod er det nok muligt, 
at det vil falde ham ulige vanskeligere at komme til 
Klarhed i Spørgsmaalet om Fremhjælpning af Øerne 
og disses Erhvervskilder. Dog ogsaa dette Spørgs- 

maal vil det forhaabentlig lykkes ham at løse paa en 
tilfredsstillende Maade, især om han fordomsfri vil 
vælge de Mænd, med hvem han vil forhandle derom, 
paa Øerne. 

Han vil finde mange forstandige Mænd paa begge 
Øer, der ville kunne give ham gode Anvisninger og 
god Vejledning til en rigtig Bedømmelse af For- 
holdene, men disse Mænd ville maaske, skræmmede 
af den Uvilje de som frisindede, uafhængige Mænd i 
de senere Aar have mødt hos Regeringen, holde sig 
noget tilbage, indtil de have lært at indse, at Tiderne 
have forandret sig og at et andet Regeringssystem 
har taget sin Begyndelse. 

Inden jeg slutter, tror jeg dog at burde henlede 
en eventuel Regeringskommissærs Opmærksomhed paa 
den lidet heldige Maade, hvorpaa man paa Set. Thomas 
i de senere Aar fra Guvernementets *Side har vare- 
taget Kommunens Tarv med Hensyn til Bestyrelsen 
af dens Ejendomme og af Legater, der skulle komme 
dens Beboere tilgode. 

I forrige Aar erhvervede man saaledes, da Savnet 
af et Epidemihospital under en Koppeepidemi i Byen 
for nogle Aar siden havde været føleligt, efter Forslag 
af Sundhedskommissionen ved Køb en tidligere til 
Militær- og Marinehospital benyttet og til Hospital 
oprindelig indrettet Bygning, der ved Ejerens Død 
var bleven tilfals, for en forholdsvis billig Pris, i den 
Hensigt i paakommende Tilfælde at benytte den til 
Epidemihospital. Det var Kommissionens Hensigt, 
naar Bygningen var erhvervet, at foreslaa den be- 

nyttet som Marinehospital, naar den ikke var i Brug 
som Epidemihospital, hvilket heldigvis kunde forud- 
ses kun at ville foregaa med Aars Mellemrum, og 
der var da saa meget mere Grund til at gøre dette, 
som Savnet af et Marinehospital, hvor syge Søfolk 
kunde blive modtaget, var meget føleligt efter den 
tidligere Ejers Død. I den Hensigt indgik Kommis- 
sionen ogsaa med udførligt Forslag om Bygningens 
Istandsættelse og Udstyrelse med Inventar, men 
Kommissionen hørte intet fra Guvernementet, og i 
Modsætning til den Fremgangsmaade, som ellers i 
saadanne Tilfælde følges, blev Kommissionen ganske 
udelukket fra at have noget med Bygningen at gøre, 
og Anskaffelsen af Inventar og Indretning og Istand- 
sættelse af Bygningen overdroges Guvemements- 
sekretær Schultz og Landfysikus Mortensen. Kommis- 
sionen fik end ikke Meddelelse om Bygningens Istand- 
sættelse, eller at den var færdig til at tages i Brug, 
og alt, hvad der tilflød den fra Guvemementets Side, 
var en Meddelelse paa et Par Linier om, at Tilsynet 
med Bygningens Inventar var overdraget Landfysikus. 
Enkelte af Kommissionens Medlemmer følte sig pikeret 
over en saadan Tilsidesættelse fra Guvemementets 
Side, saameget mere som det vidstes, at der var 
medgaaet et overordentlig stort Beløb saavel til Byg- 
ningens Istandsættelse, som til dens Udstyr med det 
allernødvendigste Inventar. Istandsættelsen var oven- 
ikøbet, efter Sigende paa Grund af Mangel paa 
Midler, bleven standset paa Halvvejen, idet Malingen 
af Vinduesskodder og Døre, hvortil disse, som paa- 



27 

peget af Kommissionen, haardt trængte, og som i et 
tropisk Klima er saa nødvendigt for at bevare Træ- 
værket mod Ødelæggelse ved skadelige Insekter, slet 
ikke havde fundet Sted. Jeg besluttede derfor i min 
Egenskab af Formand for Kommissionen at henlede 
Guvernør Hedemanns Opmærksomhed paa Sagen, 
især den hensigtsmæssige Brug Kommissionen havde 
tænkt sig gjort af Bygningen, naar den ikke benyttedes 
som Epidemihospital. Han svarede mig imidlertid kort, 
at derom kunde der ikke være Tale, og at Ministeriet 
ikke vilde vide af en saadan Brug af Bygningen; der- 
med var al videre Forhandling mellem os om Sagen 
afskaaren, og jeg, der havde troet at kunne gavne 
samme og afskære ubehagelige Forhandlinger derom 
paa anden Tid og Sted, opnaaede ikke andet end 
Fornemmelsen af at have gjort mig utidig Ulejlighed. 
Nu henstaar den store, smukke, af 2 Etager, foruden 
betydelige Kælderrum og Udenomsbygninger, be- 
staaende Bygning, ubenyttet, kun beboet af en Enke 
og hendes voksne Datter, der nok efter Sigende skulle 
føre Tilsyn med Bygningen. Denne, der tillige lider 
ved at staa ubenyttet, idet Insekterne hurtigere øde- 
lægge Træværket i en tillukket, ubenyttet, end i en 
aabenstaaende, beboet Bygning, kunde saa udmærket 
godt være benyttet som Marinehospital, og saavel 
Kommunen som Skibsfarten vilde have været vel 
tjent dermed. Syge Søfolk maa nemlig nu. indlægges 
i Kommunehospitalet, men dette, der kun er beregnet 
paa at modtage Fattigpatienter, afgiver intet passende 
Opholdssted for betalende Patienter, og Besværinger 



28 

derover høres derfor ogsaa jævnlig fra disse, der 
maa finde sig i at ligge paa Fællesstuer uden Hensyn 
til, om det er Skibets Fører eller en Mand af Be- 
sætningen, der indlægges. Kommer nu dertil, at Be- 
talingen for Opholdet i Kommunehospitalet ingen- 
lunde er billig for syge Søfolk, idet disse maa yde 
Ekstrabetaling, saavel for Lægetilsyn som for For- 
plejning og Pasning, og at de ikke kunne benytte 
deres egen Læge, men ere henviste til at lade sig 
tilse af Landfysikus, der udelukkende har Adgang til 
Behandling af syge i Hospitalet, saa vil det let ses, 
at Forholdet er lidet heldigt, og at Bygningen maatte 
kunne benyttes paa en hensigtsmæssigere Maade, uden 
at Formaalet med dens Erhvervelse, derved tilsidesattes. 
Til Ulæmperne ved Manglen af et Marinehospital, kan 
endnu føjes, at medens fremmede Orlogsmænd tid- 
ligere kunde lade deres syge Officerer og Mandskab 
indlægge i Marinehospitalet, saa er der nu intet Sted, 
hvor disse passende kunne indlægges, og de maa der- 
for finde sig i at beholde de syge ombord, hvilket i 
mange Tilfælde hverken baader Skibet eller den syge 
og ikke taler til Fordel for Set. Thomas som en be- 
tydelig Havnestad. 

Ved en eventuel hensigtsmæssigere Ordning af 
Hospitalsforholdene paa Set. Thomas, tror jeg, at det 
burde tages under Overvejelse, om ikke den omtalte 
nyerhvervede Bygning langt hellere burde, som i 
tidligere Tid, benyttes til Militær- og Marinehospital, 
hvortil den paa Grund af sin fortrinlige Beliggenhed 
og udmærkede Indretning særlig egner sig, og det 

nuværende Militærhospital, der for nogle faa Aar siden 
opførtes for Fattigkassens Regning, og nu af denne 
udlejes til Kommunen til Brug som Militærhospital, 
indrettes til Brug som Epidemihospital. Det ligger 
forsaavidt heldigere til Brug i dette Øjemed, som det 
ligger udenfor Byen i nogen Afstand fra denne, og er 
den nuværende Bygning ikke stor nok til under en 
Epidemi at optage Patienterne, saa er der betydelig 
Plads paa det det offentlige tilhørende Terræn omkring 
Bygningen til Opførelse af midlertidige Bygninger eller 
Anbringelse af Telte til Optagelse af de syge og An- 
bringelse af Rekonvalescenter. 

Hvad Legater og Midler, der skulle komme Kom- 
munen og dens Beboere tilgode, angaar, da er det en 
paa Set. Thomas vel bekendt Sag, at Guvernementet 
i de senere Aar ingenlunde skænker Bestyrelsen deraf 
den Opmærksomhed, samme fortjener, og at saaledes 
f. Eks. Ejendomme, Guvernementet som Panthaver 
paa vedkommende Legats Vegne har maattet over- 
tage for Gæld til Legatet, forblive henstaaende, uden 
at der gøres noget ihærdigt Forsøg paa enten at ud- 
leje eller sælge samme, ganske som om de vare 
gaaede i Glemme. 

Jeg kender en Ejendom, Nr. 14 Vestergade, som 
Guvernementet, efter at have overtaget den for Gæld 
paa et eller andet Fonds eller Legats Vegne og an- 
vendt flere hundrede Dollars paa Bygningens Istand- 
sættelse, har ladet henstaa tillukket og ubenyttet i 
Aaringer, kun, som det synes, erindret af Politiet, der 
nu og da ved Hjælp af Straffefangerne maa lade 

Gaardsrummet luge og rengøre, for at det ikke skal 
blive Ansamlingssted for Uhumskheder, Naboer og 
Genboer formene, at det passende egner sig til. Som 
det gaar med Ejendommene gaar det med Under- 
støttelser, udredede af saadanne Legater. Engang til- 
staaet bevarer vedkommende Understøttelsen uden 
Hensyn til om den understøttedes Kaar ikke i Mellem- 
tiden har bedret sig eller om vedkommende er vedbleven 
at have Ophold paa Set. Thomas eller er flyttet til Ud- 
landet. Ikke faa Eksempler kendes, hvor vedkommende 
i mange Aar har været bosat i Udlandet eller næsten 
til Stadighed opholder sig paa andre vestindiske Øer 
og ved Fuldmægtig hæve deres Understøttelse eller 
Pension, som den ikke med Urette kaldes, uden at 
der i saa Henseende lægges ringeste Hindringer ivejen 
derfor fra Guvernementets Side. Fattigkommissionen 
har gentagne Gange henledet Guvernementets Op- 
mærksomhed paa Ønskeligheden af, at den fik Lejlig- 
hed til at udtale sig om disse Understøttelser, men 
Guvernementet har intet Hensyn taget til dens Hen- 
stillinger, og det er vedblevet at forvalte disse Midler 
med suveræn Myndighed, upaaagtet, som det synes, 
af den eneste Avtoritet, der kan have Indseende der- 
med, nemlig Kolonialrevisionen eller Decisionen. 

Naar jeg nu sammenfatter, hvad jeg her har an- 
ført om Øernes Forhold til Moderlandet i den Be- 
tragtning, at man vilde være bedst tjent med at 
vende tilbage til Tilstanden inden Kolonialloven af 
1863 og paany lade Moderlandet mere umiddelbart 

gaa ind i Moderlandets, hvorfra ogsaa Lovgivningen 
for Kolonierne skulde reguleres efter at Kolonialraadet 
havde haft Lejlighed til at udtale sig derom, saa 
tror jeg fuldt og fast, at det er den eneste Ordning, 
hvorved et saavel for Moderlandet som for Øerne 
mere tilfredsstillende Resultat vil kunne opnaas. 
Øerne ville kunne vente at faa deres Klager hørte, 
om de maatte have Klager at fremføre, og Rigs- 
dagen vilde kunne faa den Indflydelse, navnlig paa 
Øernes finansielle Anliggender, den nu i en Række 
Aar har savnet eller stiltiende givet Afkald paa. 
Det vilde naturligvis være særdeles heldigt, om Øerne, 
ligesom f. Eks. de franske, kunde være repræsen- 
terede paa Rigsdagen ved Mænd, der vare inde i 
Forholdene paa samme, men forskellige Vanskelig- 
heder stille sig ivejen derfor, deriblandt ikke mindst 
sproglige, og Nødvendigheden deraf synes heller ikke 
saa stor, naar man i Tvivlstilfælde om et eller andet 
Anliggende greb til den af mig antydede Udvej, en 
Delegerets Udsendelse til Øerne. At Øerne ikke 
ikke vilde blive forfordelte ved igen mere umiddelbart 
at komme ind under Moderlandets Regering, derfor 
borger den Liberalitet, der fra Moderlandets Side 
hidtil er bleven udvist mod Øerne i finansielle Sager, 
og den af alle paa Øerne anerkendte Humanitet og 
Retfærdighed, der har været Grundtrækket i Moder- 
landets Bestyrelse af Øerne, borger yderligere for at 
disses Vel ogsaa i Fremtiden vil komme til at ligge 
Moderlandet varmt paa Sinde. 

Man har tidligere saavel i Skrift som i Tale sagt, 
at Øernes Befolkning, navnlig den intelligentere Del 
deraf, ikke var den danske Stat hengiven, ja endog 
nærede uvenlige Følelser mod denne, fordi den uagtet 
fremmed dog var Statens Herredømme undergiven. 
I tidligere Tid kan dette maaske tildels have været 
Tilfældet, thi de fremmede Købmænd paa Set. Thomas 
og de fremmede Plantere paa Set. Croix betragtede sig 
ikke som danske Undersaatter og tænkte kun paa hur- 
tigst muligt at gøre en Formue, for saa at vende Stedet, 
hvor de havde erhvervet samme, Ryggen og lade det gaa 
i Glemmebogen. Nutildags er det anderledes. Ingen eller 
kun faa erhverve nu en Formue paa Øerne, og erhverves 
den, sker det ikke som tidligere i en Haandevending, men 
først efter lang Tids Forløb og ved haardt Arbejde. 
Men Følgen heraf er ogsaa, at Befolkningen nu ganske 
anderledes føler sig knyttet til den danske Stat end 
tidligere. Statens Interesser ere ogsaa Øernes, det 
føler Befolkningen gennemgaaende og den lægger det 
for Dagen paa mange Maader, ligesom den ved enhver 
given Lejlighed griber Anledningen til at lægge sin 
Loyalitet og Hengivenhed for Kongehuset, der er 
kendt og æret af alle, for Dagen. Jeg kender mange 
paa Set. Thomas, der gerne vilde følge Begivenhedernes 
Gang i Moderlandet, men paa Grund af Sproget ikke 
kunne gøre dette, da de ikke kunne læse danske 
Aviser, og Øens Avis kun undtagelsesvis indeholder 
korte Meddelelser om danske Forhold. Er det derfor 
Danmark om at gøre at knytte Befolkningen paa 
dens vestindiske Øer til sig, vilde det første Skridt 

dertil være det, at give Befolkningen Lejlighed til i 
Skolerne at lære Landets Sprog at kende. Dette 
gøres ikke nu, thi de faa Timers ugentlige Under- 
visning i dansk, der nu gives i Kommuneskolerne paa 
Set. Thomas, er ganske spildte, og saalænge Under- 
visningen ikke gennemgaaende ledes paa dansk, op- 
naas ikke andet end at Børnene lærer nogle danske 
Brokker, som de hurtigst muligt igen glemme, naar 
de ere komne ud af Skolen. Paa Set. Croix gennem- 
førte man i sin Tid i Kommuneskolen eller Borger- 
skolen i Christianssted Undervisningen paa dansk, og 
mange ere de unge Mennesker, der udgaaede fra 
denne Skole føler sig som danske og til daglig Brug 
tale dette Sprog. Senere har man dog igen, uvist af 
hvilken Grund, opgivet denne Undervisning, og Følgen 
heraf er, at kun de indfødte, der i sin Tid have lært 
Sproget, nu kunne dette, medens den store Mængde 
igen har slaaet sig paa det engelske Sprog og kun 
taler dette. 

Inden jeg slutter, tror jeg at burde imødegaa en 
Bemærkning, jeg ofte har hørt fremsat, om at Øerne 
hverken direkte eller indirekte yder Moderlandet nogen 
Fordel, der tildels kan rekompensere det Tab eller 
den Udgift, Øerne foranledige Moderlandet. Man 
synes i saa Henseende ganske at udelade af Betragt- 
ningen de ikke ubetydelige Beløb, der mellem Aar og 
Dag vandre fra Kolonierne til Moderlandet, dels i 
Form af Understøttelse til Venner eller Slægtninge 
hjemme, dels til Underhold af Børn, der skulle op- 
drages sammesteds, dels til Forbrug under et midler- 

tidigt Ophold i Hjemmet enten af danske eller fremmede, 
der under Opholdet paa Øerne have faaet Interesse 
for Danmark og kunne ønske at lære Landet at 
kende, eller paa mange andre saadanne Maader. Hvor 
stort et Beløb, der paa saadan Maade aarlig vandrer 
fra Kolonierne til Moderlandet, kan vel ikke statistisk 
godtgøres, men at det ikke er ganske ubetydeligt, 
derom ved enhver, der er lidt kendt med disse For- 
hold, god Besked, ligesom det ogsaa vides, at nogen 
Handelsomsætning finder Sted mellem Danmark og 
Kolonierne, navnlig forsaavidt angaar danske Produkter 
som t. Eks. 01 og Smør samt andre Fødevarer, der 
finder god Afsætning i Kolonierne og derfra bane sig 
Vej til andre Steder i Vestindien. 

Maatte nu disse Linier kunne bidrage til at vække 
Interessen for de vestindiske Øer, og lede til Foran- 
staltninger, der kunne være heldbringénde for Øerne 
uden at være for byrdefulde for Moderlandet, da vilde 
Maalet dermed være naaet for mig. Jeg har ikke 
eftertragtet andet og har kun berørt min egen Sag, 
forsaavidt som den staar i Forbindelse med de nu- 
værende Administrationsforhold i Vestindien og tjener 
til at belyse disse. 

